text: geldanner
  
  publiceret: 2009-01-30 15:55:37+01:00
  Geldanner, geleringsmidler, protein eller kulhydrat, som binder vand, og som tilsat i ringe mængde kan gøre levnedsmidler, rengøringsmidler og kosmetik mere tyktflydende. Til levnedsmidler og slik er anvendelse af geldannere som agar, arabisk gummi og carrageenan omfattet af regler for tilsætningsstoffer, mens stivelse og gelatine betragtes som levnedsmidler.